نیجریه‌نین قوزئی دوغوسوندا ایکی هفته‌ده ۱۳۳۲ بوکو حرام منسوبو تسلیم اولدو.
نیجریه‌ ساوونما باخانلیغی مئدیا عملیاتلاری مودورو موسی دانمادامی، سون ایکی هفته‌ده گوونلیک گوجلرینین بورنو ایالتینده ترور هؤرگوتو بوکو حراما قارشی عملیاتلار تشکیل ائتدیگینی ایفاده ائتدی.
دانمادامی، عملیاتلاردا ۱۳۳۲ تروریستین عایله‌لریله گوونلیک گوجلرینه تسلیم اولدوغونو قید ائتدی.
تروریستلرین گیروو آلدیغی ۱۹ وطنداشین قورتاریلدیغینی دیله گتیره‌ن دانمادامی، ۸ هؤرگوت منسوبونون ائتکیسیز حالا گتیریلدیگینی، هؤرگوته لجستیک دستک تامین ائد‌ن ۳۵ نفرین توتولدوغو معلوماتینی پایلاشدی.
نیجریه‌ده ۲۰۰۰.جی ایللرین باشین‌دان بری وارلیق گؤستره‌ن بوکو حرامین ۲۰۰۹دان بو یانا تشکیل ائتدیگی کوتلوی ترور حرکتلرینده ۲۰ مین‌دن چوخ اینسان حیاتینی ایتیردی.
ترور هؤرگوتو، ۲۰۱۵دن بو یانا اؤلکه‌نین سرحد قونشولاری کامرون، چاد و نیجرده ده سالدیریلار تشکیل ائتدی. هؤرگوتون چاد گؤلو حؤوزه‌سینده‌کی سالدیریلارین‌دا ان آز ۲ مین نفر حیاتینی ایتیردی.
